राम मंदिर के प्रश्न को हल करने के लिए पुणे के डा. विश्वनाथ कराड़ ने जो सपना देखा है, मुझे लगता है कि वह एक श्रेष्ठ समाधान हो सकता है। डा. कराड़ ने देश के लगभग सभी धर्मों के प्रतिनिधियों को अपने शिक्षा संस्थान में आमंत्रित किया और उनके सामने एक नक्शा रखा। उसके अनुसार रामलला के स्थान पर राम मंदिर बने और उसके चारों तरफ फैले साठ एकड़ में एक मस्जिद, एक गुरुद्वारा, एक बौद्ध मंदिर, एक जैन मंदिर, एक यहूदी मंदिर और एक पारसी मंदिर बने। ये सब मंदिर सफेद संगमरमर के हों। इन पर लगभग तीन हजार करोड़ रु. खर्च होंगे। डा. कराड़ ने लाखों रु. खर्च करके इस सपने का एक मॉडल बनाया है। वह नमूना देखकर सब मुग्ध हो गए। सबने एक स्वर से इस सपने को साकार करने का संकल्प लिया।